Na temelju članka 95. stavak 4. i članka 116. stavak 1. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18 i 112/19) i članka 30.Statuta Općine Brestovac („Službeni glasnik Općine Brestovac“ broj 3/2021), Općinsko vijeće Općine Brestovac na 20. sjednici održanoj 19.11.2024.godine donijelo je

**PRAVILNIK**

**o ocjenjivanju službenika i namještenika**

**Jedinstvenog upravnog odjela Općine Brestovac**

**Članak 1.**

Ovim Pravilnikom utvrđuju se kriteriji i način provođenja ocjenjivanja službenika i namještenika Jedinstvenog upravnog odjela Općine Brestovac.

**Članak 2.**

Ocjene kojima se ocjenjuju službenici i namještenici jesu:

1. **"odličan"** – ukoliko je rad i učinkovitost službenika i namještenika najviše kvalitete i osigurava najbolje i jedinstveno izvršavanje službe,
2. **"vrlo dobar"–** ukoliko je rad i učinkovitost službenika i namještenika naročito dobar i osigurava prvorazredno izvršavanje službe,
3. **"dobar"–** ukoliko je rad i učinkovitost službenika i namještenika prosječne kvalitete osiguravajući pouzdano obavljanje službe,
4. **"zadovoljava"–** ukoliko rad i učinkovitost službenika i namještenika osigurava najmanju moguću mjeru prihvatljivih standarda kvalitete i preciznosti u obavljanju službe,
5. **"ne zadovoljava"–** ukoliko je rad i učinkovitost službenika i namještenika ispod minimuma standarda kvalitete te nije dovoljan da osigura pouzdano i prihvatljivo obavljanje službe.

**I. KRITERIJI ZA OCJENJIVANJE SLUŽBENIKA**

**Članak 3.**

Stručno znanje u obavljanju posla, učinkovitost i kvaliteta rada te poštivanje službene dužnosti službenika ocjenjuje se prema kriterijima: stručnost, kreativnost i samostalnost, inicijativnost, kvaliteta obavljenih poslova, opseg obavljenih poslova i poštivanje zadanih rokova, poštivanje radnog vremena, odnos prema ostalim suradnicima i strankama.

**Članak 4.**

Službenici se ocjenjuju temeljem sljedećih kriterija:

**1. Stručnost**

***1.a.*** *odlična stručnost*– odlično poznaje zakone i druge propise, pravila struke i službe, stalnose stručno usavršava, ne izbjegava dodatne poslove u svezi sa zadacima radnog mjesta;

***1.b.*** *vrlo dobra stručnost*–vrlodobro poznaje zakone i druge propise, pravila struke i službe,redovito se stručno usavršava, ne izbjegava dodatne poslove u svezi sa zadacima radnog mjesta;

***1.c.*** *dobra stručnost*– dobro poznaje zakone i druge propise, pravila struke i službe, redovitose stručno usavršava, rijetko izbjegava dodatne poslove u svezi sa zadacima radnog mjesta;

***1.d.*** *zadovoljavajuća stručnost*– zadovoljavajuće poznaje zakone i druge propise, pravilastruke i službe, povremeno se stručno usavršava, povremeno izbjegava dodatne poslove u svezi sa zadacima radnog mjesta;

***1.e.*** *nedovoljno stručno znanje*– nedovoljno poznaje zakone i druge propise, ne poštujepravila struke i službe, nedovoljno se stručno usavršava, izbjegava dodatne poslove u svezi sa zadacima radnog mjesta;

**2. Kreativnost i samostalnost**

***2.a.*** *odlična kreativnost i samostalnost*–u obavljanju radnih zadataka kreativan je i uvijeksamostalan, uvijek pronalazi najbolja rješenja sukladno pozitivnim propisima, predlaže rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.b.*** *vrlo dobra kreativnost i samostalnost*–u obavljanju radnih zadataka vrlo je kreativan isamostalan, vrlo često samostalno pronalazi najbolja rješenja sukladno pozitivnim propisima, često predlaže rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.c.*** *dobra kreativnost i samostalnost*– dosta često samostalno pronalazi najbolja rješenjasukladno pozitivnim propisima, predlaže rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.d.*** *zadovoljavajuća kreativnost i samostalnost*–rijetko je u poslu kreativan i samostalan,rijetko predlaže zadovoljavajuća rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.e.*** *nedovoljna kreativnost i samostalnost*–u obavljanju poslova nije kreativan nitisamostalan, vrlo rijetko pronalazi ili uopće ne pronalazi rješenja sukladno pozitivnim propisima i pravilima struke.

**3. Inicijativnost**

***3.a.*** *odlična inicijativnost*–u obavljanju poslova potpuno je samoinicijativan, nije gapotrebno upućivati u rad, pomoć i savjet traži samo u slučaju rješavanja najsloženijih poslova;

***3.b.*** *vrlo dobra inicijativnost*–u obavljanju poslova vrlo često je samoinicijativan, uglavnomsam rješava zadatke radnog mjesta, pomoć i savjet traži samo u slučaju rješavanja najsloženijih poslova;

***3.c.*** *dobra inicijativnost*– u obavljanju poslova često je samoinicijativan, uglavnom ga nijepotrebno upućivati u rad, pomoć i savjet traži u slučaju rješavanja najsloženijih poslova;

***3.d.*** *zadovoljavajuća inicijativnost*– u obavljanju poslova rijetko je samoinicijativan, često gaje potrebno upućivati u rad, često traži savjete u slučaju rješavanja poslova;

***3.e.*** *nedovoljna inicijativnost*–u obavljanju poslova nije samostalan i samoinicijativan, u radga je potrebno stalno upućivati, objašnjavati obveze i uvijek mu pomagati u radu, pomoć i savjete traži vrlo često.

**4. Kvaliteta obavljenih poslova**

***4.a.*** *odlična kvaliteta rada*–u poslovima koje obavlja nije potrebno intervenirati, na kvalitetunjegova rada s osnova stručnosti, pravila struke i službe nije bilo prigovora;

***4.b.*** *vrlo dobra kvaliteta rada*–u poslovima koje obavlja vrlo rijetko je potrebno intervenirati,na kvalitetu njegova rada s osnova stručnosti, pravila struke i službe uglavnom nije bilo prigovora;

**4.c.** *dobra kvaliteta rada*–u poslovima koje obavlja povremeno je potrebno intervenirati, nakvalitetu njegova rada s osnova stručnosti, pravila struke i službe povremeno je bilo prigovora;

***4.d.*** *zadovoljavajuća kvaliteta rada*–u poslovima koje obavlja potrebno je intervenirati itražiti izmjene, ispravke ili dopune, na kvalitetu njegova rada s osnova stručnosti, pravila struke i službe vrlo često je bilo prigovora;

***4.e.*** *nedovoljna kvaliteta rada*– u poslovima koje obavlja često je potrebno intervenirati itražiti izmjene, ispravke ili dopune, na kvalitetu njegova rada s osnova stručnosti, pravila struke i službe vrlo često je bilo prigovora.

**5. Opseg obavljenih poslova i poštivanje zadanih rokova**

***5.a.*** poslove radnog mjesta na koje je raspoređen obavio je u cijelosti i to u zadanimrokovima, uvijek je spreman obavljati i poslove odsutnog službenika;

***5.b.*** poslove radnog mjesta na koje je raspoređen obavio je u najvećem dijelu i to u zadanimrokovima, uvijek je spreman obavljati i poslove odsutnog službenika;

***5.c.*** poslove radnog mjesta na koje je raspoređen pretežito je obavio i to pretežito u zadanimrokovima, ponekad je spreman obavljati i poslove odsutnog službenika;

***5.d.*** poslove radnog mjesta na koje je raspoređen obavio je u manjem dijelu, ali ponekad izvanzadanih rokova, spreman je samo u manjem dijelu obavljati poslove odsutnog službenika;

***5.e.*** obavio je izrazito mali dio poslova radnog mjesta na kojeje raspoređen i to u većemdijelu izvan zadanih rokova, izbjegava obavljati poslove odsutnog službenika.

**6. Poštivanje radnog vremena**

***6.a.*** uvijek na vrijeme dolazi na posao, ne odlazi ranije s posla bez odobrenja nadređenogrukovoditelja, ne udaljava se nepotrebno iz radnih prostorija, uvijek kada potreba posla to zahtjeva, ostaje raditi i nakon isteka radnog vremena;

***6.b.*** uglavnom na vrijeme dolazi na posao, ne odlazi ranije s posla bez odobrenja nadređenogrukovoditelja, ne udaljava se nepotrebno iz radnih prostorija; ponekad kada potreba posla to zahtjeva, ostaje raditi i nakon isteka radnog vremena;

***6.c.*** ponekad kasni na posao i odlazi ranije s posla bez odobrenja nadređenog rukovoditelja, tese rijetko nepotrebno udaljava iz radnih prostorija;

***6.d.*** često kasni na posao i odlazi ranije s posla bez odobrenja nadređenog rukovoditelja te sečesto nepotrebno udaljava iz radnih prostorija;

***6.e.*** učestalo, gotovo svakodnevno kasni na posao i odlazi ranije s posla bez odobrenjanadređenog rukovoditelja te se nepotrebno udaljava iz radnih prostorija

**7. Odnos prema ostalim suradnicima i strankama**

***7.a.*** iznimno je korektan prema ostalim suradnicima, a prema strankama se odnosi iznimnokorektno i ljubazno;

***7.b.*** vrlo dobro surađuje s ostalim suradnicima, a prema strankama se odnosi vrlo korektno iljubazno;

***7.c.*** dobro surađuje s ostalim suradnicima, a prema strankama se dobro odnosi i uglavnom jekorektan i ljubazan;

***7.d.*** zadovoljavajuće surađuje s ostalim suradnicima, a prema strankama se odnosi nazadovoljavajući način i nije uvijek naročito ljubazan;

***7.e.*** nedovoljno surađuje s ostalim suradnicima, a prema strankama se često odnosinekorektno i neljubazno.

**II. KRITERIJI ZA OCJENJIVANJE NAMJEŠTENIKA**

**Članak 5.**

Stručno znanje u obavljanju poslova, učinkovitost i kvaliteta rada te poštivanje službene dužnosti namještenika ocjenjuje se prema kriterijima: stručnost, samostalnost, kvaliteta obavljenog posla, opseg obavljenih poslova, poštivanje radnog vremena.

**Članak 6.**

Namještenici se ocjenjuju temeljem sljedećih kriterija:

**1. Stručnost**

***1.a.*** *odlična stručnost*– odlično poznaje i poštuje pravila struke, stalno se stručno usavršava,ne izbjegava dodatne poslove u svezi sa zadacima radnog mjesta;

***1.b.*** *vrlo dobra stručnost*– vrlo dobro poznaje i poštuje pravila struke, redovito se stručnousavršava, ne izbjegava dodatne poslove u svezi sa zadacima radnog mjesta;

***1.c.*** *dobra stručnost*– dobro poznaje i poštuje pravila struke, redovito se stručno usavršava,rijetko izbjegava dodatne poslove u svezi sa zadacima radnog mjesta;

***1.d.*** *zadovoljavajuća stručnost*–zadovoljavajuće poznaje i poštuje pravila struke, povremenose stručno usavršava, povremeno izbjegava dodatne poslove u svezi sa zadacima radnog mjesta;

***1.e.*** *nedovoljna stručnost*– nedovoljno poznaje i ne poštuje pravila struke, nedovoljno sestručno usavršava, izbjegava dodatne poslove u svezi sa zadacima radnog mjesta;

**2. Samostalnost**

***2.a.*** *odlična samostalnost*–u obavljanju radnih zadataka uvijek je samostalan i odgovoran,uvijek pronalazi najbolja rješenja sukladno pravilima struke, predlaže rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.b.*** *vrlo dobra samostalnost*–u obavljanju radnih zadataka vrlo je samostalan i odgovoran,vrlo često samostalno pronalazi najbolja rješenja sukladno pravilima struke, često predlaže rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.c.*** *dobra samostalnost*– dosta često samostalno pronalazi najbolja rješenja sukladnopravilima struke, predlaže rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.d.*** *zadovoljavajuća samostalnost*– rijetko je u poslu samostalan, rijetko predlažezadovoljavajuća rješenja za poboljšanje rada na svom radnom mjestu odnosno ustrojstvenoj jedinici u kojoj je raspoređen;

***2.e.*** *nedovoljna samostalnost*–u obavljanju poslova nije samostalan niti odgovoran, vrlorijetko pronalazi ili uopće ne pronalazi rješenja sukladno pravilima struke.

**3. Kvaliteta obavljenog posla**

***3.a.*** *odlična kvaliteta rada*–u poslovima koje obavlja nije potrebno intervenirati, na kvalitetunjegova rada s osnova pravila struke nije bilo prigovora;

***3.b.*** *vrlo dobra kvaliteta rada*–u poslovima koje obavlja vrlo rijetko je potrebno intervenirati,na kvalitetu njegova rada s osnova pravila struke uglavnom nije bilo prigovora;

**3.c.** *dobra kvaliteta rada*–u poslovima koje obavlja povremeno je potrebno intervenirati, nakvalitetu njegova rada s osnova pravila struke povremeno je bilo prigovora;

***3.d.*** *zadovoljavajuća kvaliteta rada*–u poslovima koje obavlja potrebno je intervenirati, nakvalitetu njegova rada s osnova pravila struke vrlo često je bilo prigovora;

***3.e.*** *nedovoljna kvaliteta rada*– u poslovima koje obavlja često je potrebno intervenirati,nakvalitetu njegova rada s osnova pravila struke vrlo često je bilo prigovora.

**4. Opseg obavljenih poslova**

***4.a.*** poslove radnog mjesta na koje je raspoređen obavio je u cijelosti, uvijek je spremanobavljati i poslove odsutnog namještenika;

***4.b.*** poslove radnog mjesta na koje je raspoređen obavio je u najvećem dijelu, uvijek jespreman obavljati i poslove odsutnog namještenika;

***4.c.*** poslove radnog mjesta na koje je raspoređen pretežito je obavio, ponekad je spremanobavljati i poslove odsutnog namještenika;

***4.d.*** poslove radnog mjesta na koje je raspoređen obavio je u samo manjem dijelu, rijetko jespreman obavljati i poslove odsutnog namještenika;

***4.e.*** obavio je izrazito mali dio poslova radnog mjesta na koje je raspoređen, izbjegavaobavljati poslove odsutnog namještenika.

**5. Poštivanje radnog vremena**

***5.a.*** uvijek na vrijeme dolazi na posao, ne odlazi ranije s posla bez odobrenja nadređenogrukovoditelja, ne udaljava se nepotrebno iz radnih prostorija, uvijek kada potreba posla to zahtjeva ostaje raditi i nakon isteka radnog vremena;

***5.b.*** uglavnom na vrijeme dolazi na posao, ne odlazi ranije s posla bez odobrenja nadređenogrukovoditelja, ne udaljava se nepotrebno iz radnih prostorija; ponekad kada potreba posla to zahtjeva, ostaje raditi i nakon isteka radnog vremena;

***5.c.*** ponekad kasni na posao i odlazi ranije s posla bez odobrenja nadređenog rukovoditelja, tese rijetko nepotrebno udaljava iz radnih prostorija;

***5.d.*** često kasni na posao i odlazi ranije s posla bez odobrenja nadređenog rukovoditelja te sečesto nepotrebno udaljava iz radnih prostorija;

***5.e.*** učestalo, gotovo svakodnevno kasni na posao i odlazi ranije s posla bez odobrenjanadređenog rukovoditelja te se nepotrebno udaljava iz radnih prostorija.

**III. NAČIN PROVOĐENJA OCJENJIVANJA Članak 7.**

Rad službenika ocjenjuje se prema kriterijima iz članka 4. ovog Pravilnika zaokruživanjem brojčane i slovne oznake (1.a., 1.b., 2.a. .....) ispred odgovarajuće ocjene za pojedini kriterij, na obrascu oznake Obrazac O-I., koji se nalazi u privitku i čini sastavni dio ovog Pravilnika (Privitak 1.).

Rad namještenika ocjenjuje se prema kriterijima iz članka 6. ovog Pravilnika zaokruživanjem brojčane i slovne oznake (1.a., 1.b., 2.a. .....) ispred odgovarajuće ocjene za pojedini kriterij, na obrascu oznake – ObrazacO-II, ., koji se nalazi u privitku i čini sastavni dio ovog Pravilnika (Privitak 2.).

Broj bodova za svaku ocjenu određuje se po slovnoj oznaci kako slijedi:

1. 10 bodova,
2. 8 bodova,
3. 5 bodova,
4. 3 boda.
5. 1 bod.

**Članak 8.**

Ocjena službenika dobiva se zbrajanjem broja bodova kojima je njihov rad ocijenjen prema svim kriterijima iz ovog Pravilnika, kako slijedi:

1. "odličan", ako je zbroj postignutih bodova službenika od 63 do 70 bodova,
2. "vrlo dobar", ako je zbroj postignutih bodova službenika od 49 do 62 bodova,
3. "dobar", ako je zbroj postignutih bodova službenika od 31 do 48 bodova,
4. "zadovoljava", ako je zbroj postignutih bodova službenika od 19 do 30 bodova,
5. "ne zadovoljava", ako je zbroj postignutih bodova službenika manji od 19 boda.

Ocjena namještenika dobiva se zbrajanjem broja bodova kojima je njihov rad ocijenjen prema svim kriterijima iz ovog Pravilnika, kako slijedi:

1. "odličan", ako je zbroj postignutih bodova namještenika od 45 do 50 bodova,
2. "vrlo dobar", ako je zbroj postignutih bodova namještenika 33 do 44 boda,
3. "dobar", ako je zbroj postignutih bodova namještenika od 21 do 32 boda,
4. "zadovoljava", ako je zbroj postignutih bodova namještenika od 10 do 20 bodova,
5. "ne zadovoljava", ako je zbroj postignutih bodova namještenika manji od 10 boda.

**Članak 9.**

Službenici i namještenici ocjenjuju se svake godine do 31. ožujka za prethodnu kalendarsku godinu.

Ne ocjenjuju se službenici i namještenici koji su primljeni u službu na određeno vrijeme, te koji su u prethodnoj godini radili manje od šest mjeseci, bez obzira na razloge.

O ocjeni službenika i namještenika, te pročelnika Jedinstvenog upravnog odjela Općine Brestovac a donosi se rješenje.

Ocjena mora biti obrazložena.

Ocjena se unosi u osobni očevidnik službenika i namještenika.

**Članak 10.**

Službenike i namještenike Jedinstvenog upravnog odjela Općine Brestovac ocjenjuje pročelnik Jedinstvenog upravnog odjela, neposredno, sukladno odredbama ovog Pravilnika.

**Članak 11.**

Pročelnika Jedinstvenog upravnog odjela ocjenjuje općinski načelnik, prema svim kriterijima iz članka. 4. i ostalim odgovarajućim odredbama ovog Pravilnika.

**Članak 12.**

Pročelnik Jedinstvenog upravnog odjela dužan je s prijedlogom ocjene svakog službenika. odnosno namještenika, upoznati službenika odnosno namještenika na koga se ocjena odnosi, što službenik odnosno namještenik potvrđuje svojim potpisom na obrascu O-I., odnosno obrascu O-II..

Ako službenik, odnosno namještenik odbije potpisati da je upoznat s prijedlogom ocjene ili ako zbog njegove odsutnosti iz službe, odnosno s rada takav potpis nije moguće osigurati, o tome će se staviti bilješka na obrascu.

O ocjenama službenika i namještenika, pročelnik Jedinstvenog upravnog odjela dužan je sačiniti skupno izvješće te isto dostaviti općinskom načelniku i referentu zaduženom za kadrovske poslove.

Skupno izvješće sastavlja se na obrascu oznake O - III., koji se nalazi u privitku i čini sastavni dio ovoga Pravilnika (Privitak 3.).

**Članak 13.**

Danom stupanja na snagu ovog Pravilnika prestaje važiti Pravilnik o ocjenjivanju službenika i namještenika Općine Brestovac („ Službeni glasnik Općine Brestovac“ broj 7/2018 ).

**Članak 14.**

Ovaj Pravilnik stupa na snagu osmog dana od dana objave u „Službenom glasniku Općine Brestovac“.

PREDSJEDNIK

OPĆINSKOG VIJEĆA

Tomo Vrhovac

KLASA:119-01/24-01/01

URBROJ:2177/02-01-24-1

Brestovac,19.11.2024.g.